b'\n_START_ARTICLE_\nEynar Thesleff\n_START_PARAGRAPH_\nEynar Thesleff (13. joulukuuta 1867 Lemp\xc3\xa4\xc3\xa4l\xc3\xa4 \xe2\x80\x93 7. joulukuuta 1927 Helsinki) oli suomalainen juristi, oikeusneuvos ja valtiop\xc3\xa4iv\xc3\xa4mies. _NEWLINE_Eynar Thesleffin vanhemmat olivat insin\xc3\xb6\xc3\xb6rikapteeni, ylitireht\xc3\xb6\xc3\xb6ri Alexander August Thesleff ja Emilia Mathilda (Lilli) Sanmark ja puoliso vuodesta 1894 Aina Lagerstam (k. 1954) Thesleff tuli ylioppilaaksi 1885 Kuopion lyseosta ja valmistui filosofian kandidaatiksi 1988 ja molempien oikeuksien kandidaatiksi 1894. Varatuomarin arvon h\xc3\xa4n sai 1896. Thesleff toimi tie- ja vesirakennushallituksen kanslistina 1900\xe2\x80\x931907, senaatin oikeusosaston kanslistina 1907\xe2\x80\x931912, protokollasihteerin\xc3\xa4 1912\xe2\x80\x931918 ja esittelij\xc3\xa4sihteerin\xc3\xa4 1918. Korkeimman oikeuden vanhempi oikeussihteeri h\xc3\xa4nest\xc3\xa4 tuli 1918, apuj\xc3\xa4sen h\xc3\xa4n oli 1923\xe2\x80\x931925 ja oikeusneuvos 1925\xe2\x80\x931927. Thesleff oli ritariston ja aatelin j\xc3\xa4sen valtiop\xc3\xa4ivill\xc3\xa4 1897, 1900, 1904 ja 1905. Perustuslakivaliokunnan sihteerin\xc3\xa4 Thesleff toimi valtiop\xc3\xa4ivill\xc3\xa4  1910, 1912, 1913, 1914 ja 1918. Ritarihuoneen sihteeri h\xc3\xa4n oli vuonna 1919.'